Skitter op skool
Hier kry jy inligting oor interessante selfhelpkursusse, kompetisies en slypskole, skakels na vraestelle en notas wat jou kan help skitter op skool. Vind eksterne skakels na hulpmiddels en toeps. Die inligting is in vyf afdelings verdeel vir laerskool en hoërskool – met handige slagwoorde sodat jy vinnig kan vind wat jy nodig het. Klik hier … en kom gesels saam oor wat maak leer lekker en vertel ons as jy iets nuttig vind wat ons kan byvoeg!
Leerhulp, taalhulp, leeshulp, spelhulp ...
Lesplanne, vraestelle vir hersien tot netwerke vir idees of tuisonderrig ...
Op soek na nuwe idees vir lesplanne of skooltake ...
Ondersteuning, raad, projekte en inisiatiewe ...
Wys jou staal ...
Studiebeurs van R150 000 op die spel!
Graad 11- en 12-leerders: Onthou om in te skryf vir VivA se Skolekompetisie. Al wat jy hoef te doen is om 'n visuele voorstelling van 'n woord of idioom in te stuur. Daar is elke maand R5 000 te wen, maar 'n graad 11- of 12-leerder kan aan die einde van die jaar met 'n studiebeurs van R150 000, geborg deur die Atterbury Trust, wegstap.
Dié maand se Varsgebek-wenner is Fanie Viljoen, die bekende skrywer van Onderwêreld wat "kopwurms" ingeskryf het vir "emosionele bagasie". Hy wen 'n Samsung-tablet, geborg deur Atterbury Trust.
Die Sêgoed-kategorie is oop vir almal wat 'n ou of nuwe taalskat het wat nog nie opgeteken is nie. Daar is maandeliks 'n tablet te wen.
Vir meer inligting en die inskrywingsvorm, gaan na varsgebek.org of skakel Marlie Coetzee by 018 299 1020 of e-pos: navraag@viva-afrikaans.org.
Vir meer inligting oor VivA:
VivA se Woordeboekportaal-app is spesifiek gerig op skoolkinders en bied aan jou vanlyn toegang tot die volgende Afrikaanse woordeboeke:
• Afrikaanse Woordelys en Spelreëls (AWS; Pharos) (slegs die woordelys, afkortingslys en lys buitelandse geografiese name en afleidings).
Laai die VivA-app hier af.
Meer oor Atterbury Trust of lees ook meer hier.
Jou kind en skool
Die Kuier-tydskrif het die afgelope jare spesiale uithaalblaaie rondom Jou Kind en Skool beskikbaar gestel wat leer lekker maak. Indien jy dit misgeloop het, kan jy hierdie kleurvolle materiaal nou hier aflaai en druk. Hierdie hulpmiddels help jou om moeilike begrippe maklik onder die knie te kry en 'n dieper begrip vir jou onderwerp te ontwikkel.
Die aflaaibare materiaal is van toepassing op Grondslag- en Seniorfaseleerders. Hierdie hulpbron word mettertyd uitgebrei, dus hou hierdie spasie dop!
Klik op een van die onderstaande blokkies om die relevante materiaal af te laai.
Kuier is 'n tweeweeklikse tydskrif vir vroue met raad oor leefstyl, finansies, ouerskap en artikels oor bekendes.
Jou kind ly daaraan en jy as ouer ken die gevoel – jy is naar, jou maag is op 'n knop, jy kan nie slaap nie of daardie moeilike wiskundeprobleem bly deur jou kop maal. Jip – dis eksamenstres vir jou! Huisgenoot Digitaal gee hierdie sewe wenke oor hoe ons as ouers te werk kan gaan om eksamenstres vir ons kind te troef.
Dou Kleefstra – haal die probleem uit wiskunde
WISKUNDE! Menige leerder en ouer se nagmerrie. Gelukkig is daar mense soos Dou Kleefstra wat die nagmerrie in 'n mooi droom verander.
Hierdie onbaatsugtige, oudwiskunde-onderwyser help en verduidelik moeilike en onverstaanbare wiskundebegrippe – alles sonder vergoeding.
Graad 0 -12, enige tyd, enige dag – Dou is altyd aanlyn en reg met 'n verduideliking. Jy verduidelik jou kind se probleem en Dou maak 'n video waarin hy die probleem op verskillende maniere en boonop eenvoudig verduidelik. Volgens Bernice Dannhauser, ma van 'n 14-jarige wat sy tuis onderrig, red Dou lewens en is die tranedal en ligte histeriese aanvalle en slapelose nagte in hulle huis iets van die verlede.
Dou se video's is op YouTube onder Mathdou en daar kan jy ook sy selnommer kry. WhatsApp jou wiskundeprobleem na 072-409-7505 en Dou help. Kyk ook hier: https://www.youtube.com/user/OPENMINDSMATHS
Dou Kleefstra verduidelik die meetkunde van lyne en hoeke, ooreenkomstige hoeke, verwisselende hoeke en hoeke op 'n reguit lyn - graad 9 Dou se Facebook-blad.
Huisgenoot se virtuele klaskamer
Hier kan jy soek deur verskillende inhoud wat ons kenners vir leerders saamgestel het. Dit is perfek vir skooltake, vir leerders wat hul kennis wil verbreed of as jy net nuuskierig is oor 'n spesifieke onderwerp. Ons het 'n veilige betaalproses en jy kan binne minute die onderwerp van jou keuse aflaai.
As skooltake jou kopseer gee
Het jy al gehoor van Mieliestronk? Hier vind jy omvattende inligting oor allerlei onderwerpe wat jou skooltaak 'n bietjie woema kan gee ... van die geskiedenis van die skeermes tot die Franse Revolusie ... van Robbeneiland tot die Richtersveld. Hierdie skatkis van inligting sluit 'n wêreld van kennis oop.
Jong stemme vir Afrikaans!
Meer as 100 jongmense het in video- en stemboodskappe hul liefde vir Afrikaans betuig as deel van die eeufeesviering van Afrikaans as skooltaal (2014) en die 90ste herdenking van Afrikaans as amptelike taal. Hierdie materiaal is versamel deur Kraal Uitgewers en is op Maroela Media beskikbaar.